HR
C 380/22
Službeni list Europske unije
3.10.2022.
Tužba podnesena 10. kolovoza 2022. – Cecoforma i Sopexa/REA (Predmet T-493/22) (2022/C 380/26) Jezik postupka: francuski Stranke Tužitelji: Conception, études et coopération de formation (Cecoforma) (Liège, Belgija), Société pour l’expansion des ventes des produits agricoles et alimentaires (Sopexa) (Pariz, Francuska) (zastupnici: B. Schutyser i R. Meylemans, odvjetnici) Tuženik: Europska izvršna agencija za istraživanje (REA)
Tužbeni zahtjevi Tužitelji od Općeg suda zahtijevaju da: — poništi odluku Europske izvršne agencije za istraživanje, nedatiranu, dostavljenu društvu Cecoforma 20. srpnja 2022., o dodjeli grupe 1.
u postupku javne nabave (REA/2021/OP/0002) u vezi s organizacijom događanja i promotivnih i informativnih kampanja na tržištu u trećim zemljama za poljoprivredno-prehrambeni sektor grupi One (Gopa Com, Edelman Public Relations Worldwide SA, Opera Business Dreams SL), a ne društvima Cecoforma i Sopexa; — naloži Europskoj izvršnoj agenciji za istraživanje snošenje troškova postupka.
Tužbeni razlozi i glavni argumenti U prilog osnovanosti tužbe tužitelji ističu dva tužbena razloga. 1.
Prvi tužbeni razlog, koji se temelji na povredi članka 296. drugog stavka UFEU-a i članka 41. stavka 2. točke (c) Povelje Europske unije o temeljnim pravima, članka 170. stavka 3.
Financijske uredbe (1), točaka 23. i 31.
Priloga I.
Financijskoj uredbi, općih načela transparentnosti, nediskriminacije i jednakog postupanja, i očitoj pogrešci u ocjeni.
Tužitelji u tom pogledu ističu da Agencija ili nije ispitala na prvi pogled vidljivu okolnost da je ponuda ponuđača kojem je ugovor dodijeljen izuzetno niska, ili je smatrala da njegova ponuda nije izuzetno niska, ili je prihvatila njegova objašnjenja i zaključila da njegova ponuda nije izuzetno niska. 2.
Drugi tužbeni razlog, koji se temelji na povredi članka 296. drugog stavka UFEU-a, članka 41. stavka 2. točke (c) Povelje Europske unije o temeljnim pravima, članka 167. stavka 1. točke (a) Financijske uredbe, članka 168. stavka 6.
Financijske uredbe, točke 30.2 podtočke (c) Priloga I.
Financijskoj uredbi i općih načela transparentnosti, nediskriminacije i jednakog postupanja.
Tužitelji smatraju da Agencija ili nije provjerila pravilnost ponuda, ili je pogrešno smatrala da je ponuda odabranog ponuditelja pravilna.
(1)
Uredba (EU, Euratom) 2018/1046 Europskog parlamenta i Vijeća od 18. srpnja 2018.
o financijskim pravilima koja se primjenjuju na opći proračun Unije, o izmjeni uredaba (EU) br.
1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br.
1316/2013, (EU) br. 223/2014, (EU) br. 283/2014 i Odluke br.
541/2014/EU te o stavljanju izvan snage Uredbe (EU, Euratom) br.
966/2012 (SL 2018., L 193, str.
1. i ispravak SL 2018., L 294, str. 45.)
Tužba podnesena 11. kolovoza 2022. – UGA Nutraceuticals/EUIPO – BASF (OMEGOR) (Predmet T-495/22) (2022/C 380/27) Jezik na kojem je tužba podnesena: engleski Stranke Tužitelj: UGA Nutraceuticals Srl (Gubbio, Italija) (zastupnici: M. Riva, J. Graffer i A. Ottolini, odvjetnici) Tuženik: Ured Europske unije za intelektualno vlasništvo (EUIPO)